Dôležité právne oznámenie

|

52009PC0100

Návrh rozhodnutie Rady ktorým sa mení a dopĺňa rozhodnutie 2006/326/ES s cieľom stanoviť postup na vykonávanie článku 5 ods. 2 Dohody medzi Európskym spoločenstvom a Dánskym kráľovstvom o doručovaní súdnych a mimosúdnych písomností v občianskych alebo obchodných veciach  /* KOM/2009/0100 v konečnom znení - CNS 2009/0031 */

	[pic] | KOMISIA EURÓPSKYCH SPOLOČENSTIEV |Brusel, 4.3.2009KOM(2009) 100 v konečnom znení2009/0031 (CNS)NávrhROZHODNUTIE RADYktorým sa mení a dopĺňa rozhodnutie 2006/326/ES s cieľom stanoviť postup na vykonávanie článku 5 ods. 2 Dohody medzi Európskym spoločenstvom a Dánskym kráľovstvom o doručovaní súdnych a mimosúdnych písomností v občianskych alebo obchodných veciach  DÔVODOVÁ SPRÁVA1. KONTEXT NÁVRHU (NÁVRHOV) |1. 1. Dôvody a ciele návrhu (návrhov) V súlade s Protokolom o postavení Dánska pripojeným k Zmluve o Európskej únii a k Zmluve o založení Európskeho spoločenstva sa Dánsko nezúčastňuje na vykonávaní hlavy IV Zmluvy o ES a v dôsledku toho nástroje Spoločenstva prijaté v oblasti justičnej spolupráce v občianskych veciach nie sú pre Dánsko záväzné a ani sa v tomto štáte neuplatňujú. Uplatňovanie niektorých nástrojov Spoločenstva však bolo rozšírené na Dánsko prostredníctvom medzinárodných dohôd uzavretých medzi Európskym spoločenstvom a Dánskom na základe článku 300 Zmluvy o ES. Príslušnými medzinárodnými dohodami uzavretými rozhodnutiami Rady 2006/325/ES[1] a 2006/326/ES[2] sú tieto: Dohoda medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach[3], a Dohoda medzi Európskym spoločenstvom a Dánskym kráľovstvom o doručovaní súdnych a mimosúdnych dokumentov v občianskych alebo obchodných veciach[4]. V týchto paralelných dohodách je (v článku 5 ods. 2) ustanovené, že v prípadoch, keď Dánsko mieni uzavrieť medzinárodné dohody, ktoré môžu ovplyvniť alebo upravovať pôsobnosť nariadenia Rady (ES) č. 44/2001 o právomoci a o uznávaní a výkone rozsudkov v občianskych a obchodných veciach (ďalej len „nariadenie Brusel I“)[5] alebo nariadenia Európskeho parlamentu a Rady (ES) č. 1393/2007 o doručovaní súdnych a mimosúdnych písomností v občianskych a obchodných veciach v členských štátoch („doručovanie písomností“) a o zrušení nariadenia Rady (ES) č. 1348/2000 (ďalej len „nariadenie o doručovaní písomností“)[6], je potrebný súhlas Európskeho spoločenstva. Rozhodnutia Rady o uzavretí týchto paralelných dohôd, ani samotné paralelné dohody neurčujú, akým spôsobom má Spoločenstvo prijať rozhodnutie o takejto dohode. Cieľom návrhu (návrhov) je stanoviť postup pre uplatňovanie článku 5 ods. 2 na obidve paralelné dohody zmenou a doplnením rozhodnutí Rady o ich uzavretí. |1.2. Všeobecný kontext V paralelných dohodách je (v článku 5 ods. 1) ustanovené, že medzinárodné dohody založené na príslušných nariadeniach (pripojených k paralelným dohodám), ktoré Spoločenstvo uzavrelo, nie sú v Dánsku uplatniteľné a ani preň nie sú záväzné. Dánsko sa musí zdržať uzavretia medzinárodných dohôd, ktoré môžu ovplyvňovať alebo upravovať pôsobnosť bruselského nariadenia I pripojeného k tejto dohode, pokiaľ na to Spoločenstvo neudelilo súhlas a neboli podniknuté dostatočné opatrenia v súvislosti so vzťahom medzi touto dohodou a príslušnou medzinárodnou dohodou. Vzťahy medzi Dánskom a Európskym spoločenstvom, pokiaľ ide o predmetné paralelné dohody, sa riadia medzinárodným právom. Uplatňuje sa článok 300 Zmluvy o ES a v dôsledku toho Komisia nemôže preberať medzinárodné záväzky v mene Európskeho spoločenstva bez toho, aby jej bolo osobitne priznané takéto právo. Rozhodnutia Rady o uzavretí paralelných dohôd, ani samotné dohody nedávajú Komisii právomoc udeliť súhlas v mene Európskeho spoločenstva. Európske spoločenstvo preto musí stanoviť osobitný interný postup, ktorým sa má Európske spoločenstvo (s výnimkou Dánska) riadiť pri rozhodovaní o udelení súhlasu Dánsku na uzavretie medzinárodných dohôd, ktoré ovplyvňujú predmetné nariadenia pripojené k paralelným dohodám. Komisia z praktických dôvodov predkladá súčasne dva návrhy týkajúce sa vykonávania obidvoch paralelných dohôd. Hoci je málo pravdepodobné, že by Dánsko zamýšľalo uzavrieť medzinárodné dohody obsahujúce ustanovenia o doručovaní písomností v zahraničí, ktoré by mohli ovplyvniť paralelnú dohodu o doručovaní písomností, je potrebné stanoviť aj postup na vykonávanie tejto paralelnej dohody. |2. KONZULTÁCIE SO ZAINTERESOVANÝMI STRANAMI A POSÚDENIE VPLYVU |S cieľom prerokovať danú situáciu sa v roku 2008 uskutočnilo stretnutie medzi zástupcami dánskych orgánov a Komisie. Ďalšie konzultácie sa už neuskutočnili, pretože otázka interného postupu, podľa ktorého sa má Európske spoločenstvo riadiť, sa týka iba Európskeho spoločenstva s výnimkou Dánska, keďže Dánsko sa nezúčastňuje na vykonávaní hlavy IV Zmluvy o ES a v tejto súvislosti sa považuje za tretiu krajinu. Komisia posudzovala rôzne možnosti na ustanovenie vykonávacieho postupu, avšak bez vykonania formálneho posúdenia vplyvu. Jedna z možností by spočívala v zmene a doplnení obidvoch paralelných dohôd s cieľom ustanoviť osobitný vykonávací postup. V takomto prípade by bol postup oveľa zložitejší (potreba rokovacieho mandátu pre Komisiu, samotné rokovania a postup, ktorým by sa malo riadiť uzatváranie dohôd) a keďže daná otázka si vyžaduje urýchlené riešenie, od tejto možnosti sa upustilo. Možnosť, ktorú si Komisia zvolila, počíta s jednoduchým a pomerne rýchlym riešením, a to so zmenou a doplnením rozhodnutí Komisie o uzavretí paralelných dohôd vložením osobitných ustanovení o postupe, ktorým sa má riadiť Európske spoločenstvo pri rozhodovaní o udelení súhlasu Dánsku na uzavretie danej medzinárodnej dohody. |3. PRÁVNE PRVKY NÁVRHU (NÁVRHOV) 3.1. Zhrnutie navrhovaného opatrenia Komisia navrhuje zmeniť a doplniť rozhodnutie Rady 2006/325/ES a rozhodnutie Rady 2006/326/ES tak, že sa do týchto rozhodnutí vložia ustanovenia o vykonávaní článku 5 ods. 2 paralelných dohôd. Rovnaký postup sa stanovuje aj pre vykonávanie obidvoch paralelných dohôd. Rozlišujú sa dve situácie a pre každú z týchto situácií je ustanovený odlišný postup pri udeľovaní súhlasu Európskeho spoločenstva. Spoločným prvkom obidvoch situácií je, že Rada splnomocní Komisiu, aby udelila súhlas v mene Európskeho spoločenstva. Prvá situácia zahŕňa prípady, keď členským štátom už bolo udelené splnomocnenie na uzavretie príslušnej medzinárodnej dohody. Tak tomu bolo napríklad v prípade Medzinárodného dohovoru o občianskoprávnej zodpovednosti za škody spôsobené v dôsledku znečistenia olejom zo zásobníkov z roku 2001 (tzv. zásobníkový dohovor), kedy Spoločenstvo už splnomocnilo svoje členské štáty na podpísanie, ratifikáciu alebo pristúpenie k tomuto dohovoru v záujme Spoločenstva [pozri rozhodnutie Rady 2002/762/ES, ktoré splnomocňuje členské štáty, aby v záujme Spoločenstva podpísali, ratifikovali alebo pristúpili k Medzinárodnému dohovoru o občianskoprávnej zodpovednosti za škody vzniknuté v dôsledku znečistenia olejom zo zásobníkov z roku 2001 (zásobníkový dohovor)[7]]. Ďalším príkladom je protokol z 12. februára 2004, ktorým sa mení a dopĺňa Parížsky dohovor z 29. júla 1960 o občianskoprávnej zodpovednosti v oblasti jadrovej energie (pozri rozhodnutie Rady 2003/882/ES o splnomocnení členských štátov, ktoré sú zmluvnými stranami Parížskeho dohovoru o zodpovednosti tretích strán v oblasti jadrovej energie z 29. júla 1960, na podpísanie protokolu, ktorým sa mení a dopĺňa tento dohovor, v záujme Európskeho spoločenstva[8] a rozhodnutie Rady 2004/294/EC povoľujúce členským štátom, ktoré sú zmluvnými stranami Parížskeho dohovoru o zodpovednosti tretej strany v oblasti jadrovej energie z 29. júla 1960, ratifikovať, v záujme Európskeho spoločenstva, protokol, ktorým sa mení a dopĺňa uvedený dohovor, alebo k nemu pristúpiť[9]). Prvá situácia bude zahŕňať aj prípady, keď sa samotné Spoločenstvo stalo stranou medzinárodných dohôd, ktoré ovplyvňujú nariadenie Brusel I alebo nariadenie o doručovaní písomností. Pre uvedené prípady – keďže Spoločenstvo už preskúmalo možnosť, že tieto nástroje Spoločenstva budú ovplyvnené danou medzinárodnou dohodou a ustanovilo pre prípad potreby príslušné záruky, ktorými sa zabezpečí, že nástroje Spoločenstva budú použité v relevantných prípadoch – je stanovený jednoduchý postup. V takýchto situáciách bude Komisia splnomocnená udeliť Dánsku súhlas v mene Európskeho spoločenstva. Druhá situácia zahŕňa všetky prípady, ktoré nespadajú do uvedenej prvej kategórie. V takých prípadoch je potrebné prerokovať s členskými štátmi možnosť, že predmetné nariadenia budú ovplyvnené medzinárodnou dohodou, ktorú Dánsko zamýšľa uzavrieť. Členské štáty preto budú zapojené do rozhodovacieho procesu prostredníctvom komitologického postupu. V takýchto situáciách bude Komisia splnomocnená udeliť Dánsku súhlas v mene Európskeho spoločenstva prostredníctvom komitologického postupu. 3.2. Právny základ Právnym základom pre obidva návrhy je článok 61 písm. c) Zmluvy o ES v spojení s článkom 300 ods. 2 prvým pododsekom a článkom 300 ods. 3 prvým pododsekom tejto zmluvy. |2009/0031 (CNS)NávrhROZHODNUTIE RADYktorým sa mení a dopĺňa rozhodnutie 2006/326/ES s cieľom stanoviť postup na vykonávanie článku 5 ods. 2 Dohody medzi Európskym spoločenstvom a Dánskym kráľovstvom o doručovaní súdnych a mimosúdnych písomností v občianskych alebo obchodných veciachRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 61 písm. c) v spojení s prvým pododsekom článku 300 ods. 2 a prvým pododsekom článku 300 ods. 3,so zreteľom na návrh Komisie,so zreteľom na stanovisko Európskeho parlamentu[10],keďže:(1) Uplatňovanie ustanovení nariadenia Európskeho parlamentu a Rady (ES) č. 1393/2007 z 13. novembra 2007 o doručovaní súdnych a mimosúdnych písomností v občianskych a obchodných veciach v členských štátoch („doručovanie písomností“) a o zrušení nariadenia Rady (ES) č. 1348/2000[11] bolo rozšírené na Dánsko Dohodou medzi Európskym spoločenstvom a Dánskym kráľovstvom o doručovaní súdnych a mimosúdnych písomností v občianskych alebo obchodných veciach, uzavretou rozhodnutím Rady 2006/326/ES[12].(2) V článku 5 ods. 2 dohody medzi Európskym spoločenstvom a Dánskym kráľovstvom sa ustanovuje, že Dánsko sa zdrží uzavretia medzinárodných dohôd, ktoré môžu ovplyvňovať alebo upravovať pôsobnosť nariadenia (ES) č. 1393/2007, pokiaľ na to Spoločenstvo neudelilo súhlas a neboli podniknuté dostatočné opatrenia v súvislosti so vzťahom medzi touto dohodou a príslušnou medzinárodnou dohodou.(3) Dohoda medzi Európskym spoločenstvom a Dánskym kráľovstvom, ani rozhodnutie 2006/326/ES neurčujú, akým spôsobom má Spoločenstvo prijať súhlasné rozhodnutie pre Dánsko na uzavretie danej medzinárodnej dohody.(4) Je potrebné stanoviť postup na vykonávanie článku 5 ods. 2 dohody medzi Európskym spoločenstvom a Dánskym kráľovstvom. Takýto postup by mal zabezpečiť, aby súhlasné rozhodnutia Európskeho spoločenstva bolo možné prijímať urýchlene.(5) Malo by sa rozlišovať medzi prípadmi, keď sa už samotné Európske spoločenstvo stalo stranou medzinárodnej dohody alebo splnomocnilo svoje členské štáty, aby tak urobili v záujme Európskeho spoločenstva, a medzi všetkými ostatnými prípadmi.(6) Na ustanovenie tohto postupu by sa rozhodnutie Rady 2006/326/ES malo zodpovedajúcim spôsobom zmeniť a doplniť.(7) Na vykonávanie tohto rozhodnutia je potrebné prijať nevyhnutné opatrenia v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[13].(8) Spojené kráľovstvo a Írsko v súlade s článkom 3 Protokolu o postavení Spojeného kráľovstva a Írska, ktorý je prílohou Zmluvy o Európskej únii a Zmluvy o založení Európskeho spoločenstva, sa zúčastňujú na prijatí a uplatňovaní tohto rozhodnutia.(9) V súlade s článkami 1 a 2 Protokolu o postavení Dánska pripojeného k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na prijatí tohto rozhodnutia, a preto nie je ním viazané ani nepodlieha jeho uplatňovaniu,SA ROZHODLA TAKTO:Jediný článokRozhodnutie Rady 2006/326/ES sa mení a dopĺňa takto:Vkladajú sa tieto články 1a a 1b:„Článok 1aNa účely uplatňovania článku 5 ods. 2 dohody rozhodnutie o súhlase Európskeho spoločenstva prijíma Komisia, ak:1.  už samotné Európske spoločenstvo sa stalo stranou danej medzinárodnej dohody; alebo2.  Európske spoločenstvo splnomocnilo svoje členské štáty, aby tak urobili v záujme Európskeho spoločenstva.Vo všetkých ostatných prípadoch prijíma Komisia rozhodnutie o udelení súhlasu Európskeho spoločenstva v súlade s konzultačným postupom uvedeným v článku 1b ods. 2.Článok 1b1. Komisii pomáha výbor.2. Ak sa odkazuje na tento odsek, uplatňujú sa články 3 a 7 rozhodnutia 1999/468/ES.“V BruseliZa Radupredseda [1] Ú. v. EÚ L 120, 5.5.2006, s. 22.[2] Ú. v. EÚ L 120, 5.5.2006, s. 23.[3] Ú. v. EÚ L 299, 16.11.2005, s. 62.[4] Ú. v. EÚ L 300, 17.11.2005, s. 55.[5] Ú. v. ES L 12, 16.1.2001, s. 1.[6] Ú. v. EÚ L 324, 10.12.2007, s. 78.[7] Ú. v. ES L 256, 25.9.2002, s. 7.[8] Ú. v. EÚ L 338, 23.12.2003, s. 30.[9] Ú. v. EÚ L 97, 1.4.2004, s. 53.[10] Ú. v. EÚ C , , s. .[11] Ú. v. EÚ L 324, 10.12.2007, s. 79.[12] Ú. v. EÚ L 120, 5.5.2006, s. 23.[13] Ú. v. ES L 184, 17.7.1999, s. 23.


Dôležité právne oznámenie

|

52009PC0308

Návrh rozhodnutie Európskeho parlamentu a Rady o mobilizácii Fondu solidarity EÚ  /* KOM/2009/0308 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 22.6.2009KOM(2009) 308 v konečnom zneníNávrhROZHODNUTIE EURÓPSKEHO PARLAMENTU A RADYo mobilizácii Fondu solidarity EÚDÔVODOVÁ SPRÁVAMedziinštitucionálna dohoda zo 17. mája 2006[1] umožňuje mobilizáciu Fondu solidarity Európskej únie prostredníctvom mechanizmu flexibility v rámci ročného stropu vo výške 1 miliardy EUR mimo príslušných položiek finančného rámca. Podrobné informácie o podmienkach oprávnenosti na finančné prostriedky z fondu sú uvedené v nariadení Rady (ES) č. 2012/2002[2].Na základe žiadosti o finančnú pomoc z fondu, ktorú predložilo Francúzsko v súvislosti s búrkou v januári 2009, sa celková škoda odhaduje nasledovne:(EUR) |Priama škoda | Prahová hodnota | Suma založená na sadzbe 2,5 % | Suma založená na sadzbe 6 % | Celková výška navrhovanej pomoci |Búrka vo Francúzsku (Klaus) | 3 805 470 000 | 3 398 60 000 | 84 965 025 | 24 412 140 | 109 377 165 |Na základe posúdenia tejto žiadosti[3] a pri zohľadnení maximálnej možnej finančnej podpory z fondu, ako aj rozsahu prerozdeľovania rozpočtových prostriedkov v rámci kapitoly vyžadujúcej dodatočné výdavky, Komisia navrhuje mobilizáciu Fondu solidarity Európskej únie v celkovej výške 109 377 165 EUR, ktoré majú byť pridelené pod výdavkovou kapitolou 3b finančného rámca.Komisia predložením tohto návrhu na použitie fondu začína zjednodušený postup trialógu v súlade s bodom 26 medziinštitucionálnej dohody zo 17. mája 2006, aby sa dosiahla dohoda oboch zložiek rozpočtového orgánu o potrebe použiť fond a o požadovanej sume. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o predbežnom návrhu na mobilizáciu ako prvá, aby o svojom úmysle informovala druhú zložku rozpočtového orgánu a Komisiu.V prípade nesúhlasu jednej z dvoch zložiek rozpočtového orgánu bude zvolané oficiálne zasadnutie trialógu.Komisia predloží predbežný návrh opravného rozpočtu s cieľom zahrnúť do rozpočtu na rok 2009 osobitné viazané a platobné rozpočtové prostriedky tak, ako sa vyžaduje v bode 26 medziinštitucionálnej dohody zo 17. mája 2006.NávrhROZHODNUTIE EURÓPSKEHO PARLAMENTU A RADYo mobilizácii Fondu solidarity EÚEURÓPSKY PARLAMENT A RADA EURÓPSKEJ ÚNIE,so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[4], a najmä na jej bod 26,so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie[5],so zreteľom na návrh Komisie[6],keďže:(1) Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľstvom regiónov postihnutých katastrofami.(2) Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 miliardy EUR.(3) Nariadenie (ES) č. 2012/2002 obsahuje ustanovenia o tom, kedy možno fond mobilizovať.(4) Francúzsko predložilo žiadosť o mobilizáciu fondu v súvislosti s prírodnou katastrofou spôsobenou búrkou,ROZHODLI TAKTO:Článok 1V rámci všeobecného rozpočtu Európskej únie na rozpočtový rok 2009 sa mobilizuje Fond solidarity Európskej únie s cieľom poskytnúť prostriedky vo výške 109 377 165 EUR vo viazaných a platobných rozpočtových prostriedkoch.Článok 2Toto rozhodnutie sa uverejní v Úradnom vestníku Európskej únie.V BruseliZa Európsky parlament Za Radupredseda predseda [1] Ú. v. EÚ C 139, 14.6.2006, s. 1.[2] Ú. v. ES L 311, 14.11.2002, s. 3.[3] Oznámenie Komisie SEK(2009) 730 o žiadosti na mobilizáciu Fondu solidarity Európskej únie predloženej Francúzskom po búrke Klaus.[4] Ú. v. EÚ C 139, 14.6.2006, s. 1.[5] Ú. v. ES L 311, 14.11.2002, s. 3.[6] Ú. v. EÚ C […], […], s. […].


Dôležité právne oznámenie

|

52006PC0198

Návrh rozhodnutie Rady ktorým sa mení a dopĺňa rozhodnutie 2005/231/ES,ktorým sa Švédsko splnomocňuje na uplatňovanie zníženej sadzby zdaňovania elektriny spotrebovanej v určitých domácnostiach a spoločnostiach sektoru služieb v súlade s článkom 19 smernice 2003/96/ES  /* KOM/2006/0198 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 8.5.2006KOM(2006) 198 v konečnom zneníNávrhROZHODNUTIE RADYktorým sa mení a dopĺňa rozhodnutie 2005/231/ES,ktorým sa Švédsko splnomocňuje na uplatňovanie zníženej sadzby zdaňovania elektriny spotrebovanej v určitých domácnostiach a spoločnostiach sektoru služieb v súlade s článkom 19 smernice 2003/96/ES(predložená Komisiou)DÔVODOVÁ SPRÁVAKONTEXT NÁVRHU |110 | Dôvody a ciele návrhu Daň za energiu z elektriny, zavedenú vo Švédsku v súlade so smernicou Rady 2003/96/ES[1], musia v plnej miere povinne hradiť domácnosti a všeobecne spoločnosti sektoru služieb. Podľa článku 19 ods. 1 smernice Rady 2003/96/ES môže Rada jednomyseľne na návrh Komisie splnomocniť ktorýkoľvek členský štát na zavedenie ďalších oslobodení od spotrebných daní alebo na zníženie týchto daní z osobitných politických dôvodov. |120 | Všeobecný kontext 7. marca 2005 rozhodnutím Rady 2005/231/ES[2]podľa článku 19 smernice Rady 2003/96/ES dostalo Švédsko splnomocnenie uplatňovať zníženú sadzbu zdaňovania elektriny spotrebovanej v domácnostiach a spoločnostiach sektoru služieb na severe Švédska. Štátnu pomoc spoločnostiam sektoru služieb na severe Švédska, spočívajúcu v zníženej sadzbe zdaňovania elektriny, Komisia povolila do konca roku 2005[3]. Vzhľadom na túto skutočnosť sa platnosť splnomocnenia udeleného Radou mala skončiť v rovnakom období. Listom z 9. decembra 2005 švédske orgány požiadali Komisiu o predĺženie splnomocnenia do 31. decembra 2011. V približne rovnakom čase, konkrétne listom z 15. novembra 2005, švédske orgány v súlade s článkom 88 ods. 3 zmluvy oznámili Komisii predĺženie uplatňovania regionálne diferencovanej dane za energiu pre sektor služieb[4]. Švédsko odôvodňuje svoju žiadosť o splnomocnenie článkom 19 smernice Rady 2003/96/ES pre osobitné ciele regionálnej politiky. Daňová diferenciácia sa zakladá na zohľadnení klimatických podmienok a jej cieľom je znížením nákladov na elektrinu pre spotrebiteľov na severe (kde je spotreba elektriny potrebnej na vykurovanie priemerného domu v severných častiach Švédska asi o 25 percent vyššia ako na juhu) vytvoriť pre domácnosti a spoločnosti sektoru služieb na severe Švédska rovnakú pozíciu, akú majú spotrebitelia v južných častiach krajiny. Geografická diferenciácia je založená na objektívnych informáciách o priemerných teplotách počas tých častí roka, keď sa domy bežne vykurujú. Na rok 2006 predstavuje všeobecná daň za energiu z elektriny 0,261 SEK (cca 0,028 EUR[5]) za kWh. Švédsko má v úmysle uplatňovať v období od 1. januára 2006 do 31. decembra 2011 pre domácnosti a spoločnosti sektoru služieb na severe Švédska nižšiu sadzbu dane za elektrinu, ktorá v súčasnosti predstavuje 0,201 SEK (cca 0,022 EUR) za kWh, t. j. 77 % z dane vyberanej za elektrinu v ostatných častiach krajiny. Švédsko sa domnieva, že stimulácia daňovej úpravy s cieľom zvýšiť energetickú efektívnosť je zachovaná. Predpokladaná výška ročných rozpočtových výdavkov súvisiacich so znížením dane predstavuje 146 miliónov SEK (16 miliónov EUR). Opatrenie sa zabezpečuje vo forme zníženej sadzby dane za energiu. Účinok zníženej daňovej sadzby sa uplatňuje priamo pri vyberaní dane. K zdaniteľnej udalosti dochádza v čase, keď distribútor elektriny realizuje dodávku spotrebiteľovi. Opatrenie by sa malo ukončiť 31. decembra 2011. |130 | Existujúce ustanovenia v oblasti návrhu Smernica Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny. Rozhodnutie Rady zo 7. marca 2005, ktorým sa Švédsko splnomocňuje na uplatňovanie zníženej sadzby zdaňovania elektriny spotrebovanej v domácnostiach a spoločnostiach sektoru služieb nachádzajúcich sa v určitých oblastiach na severe Švédska v súlade s článkom 19 smernice 2003/96/ES. |140 | Súlad s inými politikami a cieľmi Únie Podľa článku 19 ods. 1 smernice Rady 2003/96/ES môže Rada jednomyseľne na návrh Komisie splnomocniť ktorýkoľvek členský štát zavedením ďalších oslobodení od spotrebných daní alebo znížením týchto daní z osobitných politických dôvodov. Komisia musí preskúmať každú žiadosť s prihliadnutím na riadne fungovanie vnútorného trhu, potrebu zabezpečiť spravodlivú hospodársku súťaž a politiky Spoločenstva v oblasti zdravia, životného prostredia, energetiky a dopravy. Znížením nákladov na elektrinu pre spotrebiteľov na severe vytvára diferenciácia pre domácnosti a spoločnosti sektoru služieb na severe Švédska rovnakú pozíciu, akú majú spotrebitelia v južných častiach krajiny. Toto opatrenie preto spĺňa regionálne a kohézne ciele politiky. Znížená úroveň zdaňovania spotrebnej elektriny na severe Švédska (22 EUR za MWh) je stále oveľa vyššia ako minimálna sadzba Spoločenstva, stanovená v smernici 2003/96/ES (1 euro za MWh na nepodnikateľské účely). Navyše zníženie dane bude primerané k dodatočným nákladom na kúrenie, ktoré znášajú domácnosti a spoločnosti sektoru služieb v severnom Švédsku (porovnaj článok 1 ods. 2 rozhodnutia 2005/231/ES). Vzhľadom na uvedené skutočnosti sa Komisia domnieva, že táto daňová úroveň zabezpečuje zachovanie stimulujúceho vplyvu zdaňovania s cieľom zvýšiť energetickú efektívnosť. V článku 19 ods. 2 smernice 2003/96/ES sa ustanovuje, že opatrenia prijaté na základe ustanovení tohto článku musia byť časovo obmedzené, a stanovuje sa maximálne obdobie 6 rokov s možnosťou obnovenia. V súčasnej situácii sa považuje za vhodné obnoviť splnomocnenie na šesť rokov a zodpovedajúcim spôsobom tak predĺžiť uplatňovanie rozhodnutia 2005/231/ES. Malo by sa zabezpečiť, aby sa splnomocnenie na základe rozhodnutia 2005/231/ES, udelené z podobných dôvodov, ale na kratšie obdobie, naďalej uplatňovalo bez toho, aby vznikol časový odstup medzi ukončením účinnosti daného rozhodnutia a prijatím predloženého návrhu rozhodnutia. Toto hodnotenie nemá vplyv na rozhodnutie vo veci štátnej pomoci N 593/2005. |KONZULTÁCIE SO ZÚčASTNENÝMI STRANAMI A HODNOTENIE VPLYVU |Konzultácie so zúčastnenými stranami |219 | Návrh sa týka predĺženia súčasnej výnimky, ktorá sa vzťahuje iba na Švédsko. |Zhromažďovanie a využívanie expertízy |229 | Externá expertíza nebola potrebná. |230 | Hodnotenie vplyvu Neuplatňuje sa. |PRÁVNE PRVKY NÁVRHU |305 | Zhrnutie navrhovaných opatrení Na základe uvedených skutočností a bez toho, aby bolo dotknuté rozhodnutie vo veci štátnej pomoci N 593/2005, Komisia navrhuje predĺžiť účinnosť rozhodnutia Rady 2005/231/ES do 31. decembra 2011 a splnomocniť tak Švédsko na uplatňovanie zníženej sadzby zdaňovania elektriny spotrebovanej v domácnostiach a spoločnostiach sektoru služieb na severe Švédska. |310 | Právny základ Článok 19 smernice Rady 2003/96/ES. |320 | Zásada subsidiarity Zásada subsidiarity sa uplatňuje v prípade, ak návrh nespadá do výlučnej pôsobnosti Spoločenstva. |Členské štáty nemôžu dostatočne dosiahnuť ciele tohto návrhu z tohto dôvodu (dôvodov). |321 | EÚ nariadením Rady 2003/96/ES určila harmonizované ustanovenia pre zdaňovanie energetických výrobkov a elektriny. Tieto ustanovenia môžu byť zmenené iba právnym aktom zo strany Spoločenstva a nemôžu podliehať rozhodnutiu členských štátov. |Z tohto dôvodu je návrh v súlade so zásadou subsidiarity. |Zásada proporcionality Návrh je v súlade so zásadou proporcionality z tohto dôvodu(dôvodov). |331 | Návrh je v súlade so zásadou proporcionality, pretože jeho cieľom je pozmeniť rozhodnutie Rady. |332 | Opatrenie nepredstavuje pre Spoločenstvo finančnú ani administratívnu záťaž. |Výber nástrojov |341 | Navrhované nástroje: iné. |342 | Ostatné prostriedky by neboli vhodné z tohto dôvodu (dôvodov). Návrh je v súlade so zásadou proporcionality, pretože jeho cieľom je pozmeniť rozhodnutie Rady. |VPLYV NA ROZPOčET |409 | Návrh nemá žiadny vplyv na rozpočet Spoločenstva. |1.  E-NávrhROZHODNUTIE RADYktorým sa mení a dopĺňa rozhodnutie 2005/231/ES,ktorým sa Švédsko splnomocňuje na uplatňovanie zníženej sadzby zdaňovania elektriny spotrebovanej v určitých domácnostiach a spoločnostiach sektoru služieb v súlade s článkom 19 smernice 2003/96/ES(Iba švédsky text je autentický)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Rady 2003/96/ES z 27. októbra 2003 o reštrukturalizácii právneho rámca Spoločenstva pre zdaňovanie energetických výrobkov a elektriny[6], a najmä na jej článok 19 ods. 1,so zreteľom na návrh Komisie,keďže:2.  Rozhodnutím Rady 2005/231/ES[7] sa Švédsko splnomocňuje na uplatňovanie zníženej sadzby zdaňovania elektriny spotrebovanej v určitých domácnostiach a spoločnostiach sektoru služieb v súlade s článkom 19 smernice 2003/96/ES. Toto splnomocnenie je platné do 31. decembra 2005. Listom z 9. decembra 2005 švédske orgány požiadali Komisiu o predĺženie splnomocnenia do 31. decembra 2011.3.  V severných častiach krajiny je spotreba elektriny na kúrenie vyššia ako inde v krajine a tento rozdiel v súčasnosti predstavuje 25 %. Preto sa vo Švédsku od júla 1981 uplatňuje znížená sadzba dane za energiu z elektriny používanej v severných častiach krajiny. Percento zníženia sa však odvtedy v porovnaní s bežnou sadzbou znížilo.4.  Vďaka zníženým nákladom na elektrinu pre domácnosti a spoločnosti sektoru služieb na severe Švédska sa títo spotrebitelia nachádzajú v rovnakej pozícii ako spotrebitelia v južných častiach krajiny. Toto opatrenie preto spĺňa regionálne a kohézne ciele politiky.5.  Znížená úroveň zdaňovania spotrebnej elektriny na severe Švédska, ktorá v súčasnosti predstavuje 22 EUR za MWh, je stále oveľa vyššia ako minimálna sadzba Spoločenstva, stanovená v smernici 2003/96/ES. Navyše zníženie dane by malo byť naďalej primerané k dodatočným nákladom na kúrenie, ktoré znášajú domácnosti a spoločnosti sektoru služieb v severnom Švédsku. Táto daňová úroveň zabezpečuje zachovanie stimulujúceho vplyvu zdaňovania s cieľom zvýšiť energetickú efektívnosť.6.  Komisia preskúmala návrh a nezistila možnosť narušenia hospodárskej súťaže ani bránenia fungovaniu vnútorného trhu a návrh nepokladá za nezlučiteľný s politikou Spoločenstva v oblasti životného prostredia, energetiky a dopravy.7.  Bez toho, aby bolo dotknuté rozhodnutie vo veci štátnej pomoci N 593/2005 Švédsko „Predĺženie regionálne diferencovanej dane za energiu z elektriny v sektore služieb“, by sa preto v súlade s podmienkami v článku 19 ods. 2 smernice 2003/96/ES malo obnoviť splnomocnenie Švédska na uplatňovanie zníženej sadzby zdaňovania spotrebnej elektriny na severe Švédska do 31. decembra 2011.8.  Rozhodnutie 2005/231/ES by sa preto malo zodpovedajúcim spôsobom zmeniť a doplniť.9.  Malo by sa zabezpečiť, aby sa splnomocnenie na základe rozhodnutia 2005/231/ES, udelené z podobných dôvodov, ale na kratšie obdobie, naďalej uplatňovalo bez toho, aby vznikol časový odstup medzi ukončením účinnosti daného rozhodnutia a nadobudnutím účinnosti tohto rozhodnutia,PRIJALA TOTO ROZHODNUTIE:Článok 1V článku 2 rozhodnutia 2005/231/ES sa dátum „31. decembra 2005“ nahrádza dátumom „31. decembra 2011“.Článok 2Toto rozhodnutie sa uplatňuje od 1. januára 2006.Článok 3Toto rozhodnutie je určené Švédskemu kráľovstvu.V BruseliZa Radupredseda [1] Ú. v. EÚ L 283, 31.10.2003, s. 51. Smernica naposledy zmenená a doplnená smernicou 2004/75/ES (Ú. v. EÚ L 157, 30.4.2004, s. 100).[2] Ú. v. EÚ L 072, 18.3.2005, s. 27.[3] Prípad štátnej pomoci „C42/03 (ex-NN 3/B/2001) Švédsko”, Ú. v. EÚ C 189, 9.8.2003, s.6.[4] Prípad štátnej pomoci N 593/2005 Švédsko „Predĺženie regionálne diferencovanej dane za energiu z elektriny v sektore služieb”.[5] V súlade s článkom 13 smernice Rady 2003/96/ES prepočet na eurá na rok 2006 vychádza z výmenného kurzu stanoveného v prvý pracovný októbrový deň roku 2005 a uverejneného v Úradnom vestníku Európskej únie (1 EUR = 9,3086 SEK).[6] Ú. v. EÚ L 283, 31.10.2003, s. 51, smernica naposledy zmenená a doplnená smernicou 2004/75/ES (Ú. v. EÚ L 157, 30.4.2004, s. 100).[7] Ú. v. EÚ L 72, 18.3.2005, s. 27.